b'\n_START_ARTICLE_\nShaquille O\'Neal\n_START_SECTION_\nOrlando Magic\n_START_PARAGRAPH_\nO\'Neal valiti esimese valikuna 1992. aasta draft\'ist Orlando Magicu poolt. Esimesel hooajal olid mehe keskmised n\xc3\xa4itajad m\xc3\xa4ngus 23,4 punkti, 13,9 lauapalli ning nimetati 1993. aasta "NBA aasta uustulnukaks". Samuti v\xc3\xb5ttis O\'Neal osa All Starsi m\xc3\xa4ngust, kus viskas 14 punkti. O\'Neal t\xc3\xb5mbas m\xc3\xa4ngudes Phoenixi ja New Jersey vastu palli pealt pannes korvi koos lauaga alla._NEWLINE_Teine hooaeg l\xc3\xa4ks O\'Nealil veel paremini kui esimene. O\'Neali keskmiseks n\xc3\xa4itajaks kujunes 29,4 punkti, millega ta juhtis NBA edetabelit field goal protsentide arvestuses. 1993. aastal registreeriti O\'Neali esimene kolmikduubel, kui ta viskas 24 punkti, hankis 28 lauapalli ja blokeeris 15 viset. _NEWLINE_Kolmandal hooajal juhtis O\'Neal NBA edetabelit. Koos Orlandoga v\xc3\xb5itis ta 57 m\xc3\xa4ngu, ning hooaja l\xc3\xb5puks j\xc3\xb5uti NBA finaalideni v\xc3\xa4lja, kui seal kaotati Houston Rocketsile. _NEWLINE_1995-1996 hooajal oli O\'Neal vigastatud ja j\xc3\xa4ttis selle t\xc3\xb5ttu vahele koguni 28 kohtumist. Sellest hoolimata v\xc3\xb5itis Orlando Magicu 60 m\xc3\xa4ngu ja tuli j\xc3\xa4lle Atlantic divisjoni v\xc3\xb5itjaks. Playoffides saadi aga l\xc3\xbc\xc3\xbca Chicago Bullsilt. See hooaeg j\xc3\xa4i tal Orlandos viimaseks.\n_START_SECTION_\nLos Angeles Lakers\n_START_PARAGRAPH_\nLos Angeles Lakers pakkus O\'Nealile 122 miljoni USA dollari suurust seitsme aasta pikkust lepingut._NEWLINE_1996-1997 hooajal j\xc3\xa4id O\'Nealil samuti m\xc3\xb5ned m\xc3\xa4ngud Lakersi rivis vahele. Siiski v\xc3\xb5ideti hooajal kokku 61 m\xc3\xa4ngu ja mindi konverentsi finaalidesse, kus aga kaotati m\xc3\xa4ngudega 4:1 Utah Jazzile. _NEWLINE_Lakersi p\xc3\xb5hilisteks lootusteks olid O\'Neal ja t\xc3\xb5usev noor superstaar Kobe Bryant. Meeskonnal oli v\xc3\xa4ga suur meeste vahetuse ja m\xc3\xbc\xc3\xbcmiste aasta. Lakers ei suutnud enamat kaotusest San Antonio Spursi vastu L\xc3\xa4\xc3\xa4nekonverentsi v\xc3\xa4ljalangemism\xc3\xa4ngudes. Samal aastal tuli Spurs oma esimese NBA tiitliv\xc3\xb5iduni klubi ajaloos. _NEWLINE_1999. aastal palkas Lakersi juhtkond oma meeskonda treenima legendaarse Phil Jacksoni, kes tuli koos Chicago Bullsi ja Michael Jordaniga kuuekordseks NBA meistriks. Tema k\xc3\xa4e all tuli Lakers meistriks 2000., 2001. ja 2002. aastal. Erilise koost\xc3\xb6\xc3\xb6 moodustasid aga O\'Neal ja Bryant. O\'Neal nimetati k\xc3\xb5igil kolmel korral NBA finaalide k\xc3\xb5ige v\xc3\xa4\xc3\xa4rtuslikumaks m\xc3\xa4ngijaks._NEWLINE_O\'Neal on h\xc3\xa4\xc3\xa4letatud ka 2000. aasta NBA k\xc3\xb5ige v\xc3\xa4\xc3\xa4rtuslikumaks m\xc3\xa4ngijaks. 2003. aastal j\xc3\xa4\xc3\xa4di kokkuv\xc3\xb5ttes viiendaks NBA-s._NEWLINE_2004. aasta NBA finaalide ajal, kui kaotati Detroit Pistonsile m\xc3\xa4ngudega 4:1, sai O\'Neal vihaseks Lakersi presidendi peale ja lahkus klubist. Tema vastu hakati kohe huvi tundma teiste klubide poolt, eriti aga Dallas Mavericksi ja Miami Heati poolt.\n_START_SECTION_\nMiami Heat\n_START_PARAGRAPH_\n14. juulil 2004 oli ametlikult kindel, et O\'Neal hakkab m\xc3\xa4ngima Miami Heatis. Ta vahetas v\xc3\xa4lja Caron Butleri, Lamar Odomi ja Brian Granti. Tema s\xc3\xa4rgi number muutus 34-st 32-ks, sama numbriga m\xc3\xa4ngis ta ka Orlando Magicus. O\'Neal lubas oma f\xc3\xa4nnidele, et ta aitab Miamil tulla NBA meistriks. Samuti p\xc3\xb5hjendas oma valikut Miamiga liituda sellega, et tahab koos m\xc3\xa4ngida noore staari Dwyane Wade\'iga. O\'Neal oli Miami juht Idakonverentsi finaalides, m\xc3\xa4ngides Detroit Pistonsi vastu, ning kaotas k\xc3\xb5ige v\xc3\xa4\xc3\xa4rtuslikuma m\xc3\xa4ngija tiitli napilt Steve Nashile._NEWLINE_Teises m\xc3\xa4ngus 2005. aastal vigastas O\'Neal ennast ja j\xc3\xa4ttis vahele 18 j\xc3\xa4rgmist kohtumist. Paljud s\xc3\xbc\xc3\xbcdistasid Miami peatreenerit Pat Rileyt, et ta andis Shaqile liiga v\xc3\xa4he m\xc3\xa4nguaega. Sellel hooajal olid O\'Neali n\xc3\xa4itajad m\xc3\xa4ngus ka tema karj\xc3\xa4\xc3\xa4ri n\xc3\xb5rgimad. _NEWLINE_11. aprillil 2006 tegi O\'Neal oma karj\xc3\xa4\xc3\xa4ri teise kolmikduubli, kui m\xc3\xa4ngiti Toronto Raptorsi vastu. Selles m\xc3\xa4ngus viskas ta 15 punkti, v\xc3\xb5ttis 11 lauapalli ja andes 10 resultatiivset s\xc3\xb6\xc3\xb6tu. O\'Neal l\xc3\xb5petas hooaja NBA liiga liidrina, kui k\xc3\xb5ige parema field goal protsentide arvestuses. _NEWLINE_2006. aastal sai Miami koha NBA finaalides, sest Idakonverentsi finaalides alistati Detroit Pistons. Finaalides alistati Dallas Mavericks ja tuldi NBA meistriks._NEWLINE_2006-2007 hooajal j\xc3\xa4ttis O\'Neal vahele \xc3\xbcle 30 m\xc3\xa4ngu p\xc3\xb5lvevigastuse t\xc3\xb5ttu. Miami noor superstaar Dwayne Wade vigastas oma \xc3\xb5lga ja nii j\xc3\xa4i meeskond Shaqi \xc3\xb5lgadele. Esimese ringi v\xc3\xa4ljalangemism\xc3\xa4ngudes saadi k\xc3\xbcll jagu Cleveland Cavaliersist, kuid teises ringis tuli vastu v\xc3\xb5tta kaotus Chicago Bullsi poolt. _NEWLINE_Samal hooajal j\xc3\xb5udis O\'Neal v\xc3\xa4lja oma 25 000 suuruse punktiarveni, olles sellega NBA-s neljateistk\xc3\xbcmnes. _NEWLINE_2007-2008 hooaja algus oli O\'Nealile halb, kuna tema n\xc3\xa4itajad olid oma karj\xc3\xa4\xc3\xa4ri halvimad.\n_START_SECTION_\nPhoenix Suns\n_START_PARAGRAPH_\nOotamatus tehingus vahetas O\'Neal v\xc3\xa4lja Shawn Marion\'i, kes oli oma karj\xc3\xa4\xc3\xa4ri parimates aastates, O\'Neal aga juba suhteliselt vana. Phoenix Sunsi president arvas, et O\'Neal aitab oma kogemustega Phoenixi meistriks tulla._NEWLINE_Shaq tegi deb\xc3\xbc\xc3\xbcdi Sunsi rivistuses 20. veebruaril 2008, m\xc3\xa4ngides oma eelneva klubi Los Angeles Lakersi vastu. M\xc3\xa4ngus skooris ta 15 punkti ja noppis 9 lauapalli. Lakers v\xc3\xb5itis 130-124._NEWLINE_2009. aastal valiti O\'Neal taas NBA T\xc3\xa4htede M\xc3\xa4ngule. O\'Neal valiti koos oma vana meeskonnakaaslase Kobe Bryantiga selle m\xc3\xa4ngu k\xc3\xb5ige v\xc3\xa4\xc3\xa4rtuslikumaks m\xc3\xa4ngijaks.\n_START_SECTION_\nCleveland Cavaliers\n_START_PARAGRAPH_\n25. juunil 2009 vahetati O\'Neal Cleveland Cavaliersi m\xc3\xa4ngijate Ben Wallace, Sascha Pavlovici, 500 000 dollari ja 2010 teise ringi valiku vastu. Kui O\'Neal saabus Clevelandi, siis O\'Nealil oli \xc3\xb6elda: "Mu moto on v\xc3\xa4ga lihtne, v\xc3\xb5ita meistris\xc3\xb5rmus Kuningale." Selle all ta m\xc3\xb5tles Cleveland Cavaliersi superstaari LeBron Jamesi. 25. veebruaril 2010 sai O\'Neal parema p\xc3\xb6idla vigastuse, minnes viskele m\xc3\xa4ngul Boston Celticsi vastu. 1. m\xc3\xa4rtsil O\'Neal l\xc3\xa4ks p\xc3\xb6idlaoperatsioonile ning naasis platsile 17. aprill esimese v\xc3\xa4ljalangemism\xc3\xa4ngu ajaks Chicago Bullsi vastu._NEWLINE_O\'Neal viskas 12,0 punkti ja v\xc3\xb5ttis 6,7 lauda keskmiselt m\xc3\xa4ngus._NEWLINE_Chicago Bulls alistati esimeses ringis 4-1, aga 2\xe2\x80\x934 kaotuse pidi vastu v\xc3\xb5tma teises ringis Boston Celticsi vastu.\n_START_SECTION_\nBoston Celtics\n_START_PARAGRAPH_\n4. augustil 2010 kuulutas Boston Celtics, et nad on palganud O\'Neali. Leping tehti kaheks aastaks veteranide miinimumi summaga 2,8 miljonit dollarit. O\'Neal otsustas kanda numbrit 36. O\'Neal \xc3\xbctles: "Ma ei v\xc3\xb5istelnud v\xc3\xa4ikeste m\xc3\xa4ngijatega nagu Dwyane Wade v\xc3\xb5i Kobe Bryant, kes viskasid 30 viset igas m\xc3\xa4ngus." Ja ta lisas veel, et: "Ainuke, kellega ma v\xc3\xb5istlesin, oli Tim Duncan, sest kui Duncan saab viienda meistris\xc3\xb5rmuse, siis ajakirjanikud saavad kirjutada, et Duncan on parim ja ma ei saa sellel lasta juhtuda."_NEWLINE_O\'Neal puudus paljudest m\xc3\xa4ngudest parema jala vigastuse t\xc3\xb5ttu, kaasa arvatud p\xc3\xb5lv, s\xc3\xa4\xc3\xa4remari ja puus._NEWLINE_O\'Neal tegi kaasa 37 m\xc3\xa4ngu ja viskas keskmiselt 9,2 punkti ja v\xc3\xb5ttis 4,8 lauda. Playoffides tegi O\'Neal kaasa k\xc3\xb5igest 12 minutit teises ringi seeria Miami Heati vastu, kus v\xc3\xb5eti vastu 1\xe2\x80\x934 kaotus._NEWLINE_1. juunil 2011 teatas O\'Neal karj\xc3\xa4\xc3\xa4ri l\xc3\xb5petamisest, \xc3\xb6eldes: "Me tegime seda. 19 aastat. Ma tahan sind t\xc3\xa4nada v\xc3\xa4ga palju. Sellep\xc3\xa4rast ma \xc3\xbctlen sulle esimesena. Ma l\xc3\xb5petan."\n_START_SECTION_\nM\xc3\xa4ngija profiil\n_START_PARAGRAPH_\nO\'Neal oli tippsportlasena 216 cm pikk ja kaalus 147,4 kg. Nii suure mehe kohta oli ta kiire. Tema suureks eeliseks oli tema v\xc3\xb5imsus, millega suutis ta mitmetest m\xc3\xa4ngijatest \xc3\xbcle h\xc3\xbcpata ja palli korvi panna. O\'Neal on \xc3\xbcks maailma parimaid pealtpanijaid, tema miinusteks olid vabavisked, \xc3\xbches m\xc3\xa4ngus viskas ta m\xc3\xb6\xc3\xb6da k\xc3\xb5ik 11 vabaviset, mis tal kasutada oli. O\'Neal on registreeritud kui neljas vabavisete saaja. Ta sai visata 9744 vabaviset 971 m\xc3\xa4ngus.'